Сабийхэм гулъытэ хуащI
— Бахъсэн районым и полицейхэм Iуэху гуапэ зэмылIэужьыгъуэхэр ирагъэкIуэкI сабийхэм папщIэ, — къет КъБР-м щыIэ МВД-м и пресс-IуэхущIапIэм.
Школ зыгъэпсэхугъуэ зэманым зэрыщIидзэрэ полицэм и лэжьакIуэхэм гулъытэ хэха хуащI сабийхэм. Бахъсэн районым и полицейхэм я нэIэ тетщ зи къалэн зыгъэзащIэу хэкIуэда я ныбжьэгъухэм я бынхэм. Къыхэдгъэщынщи, мэкъуауэгъуэ мазэм къриубыдэу абыхэм папщIэ къызэрагъэпэщащ спорт зэхьэзэ-хуэхэр, республикэм и музейхэм зыщрагъэплъы-хьащ, аттракционхэм, зоопаркым я нэгу зыщрагъэужьащ.
Дызэрыт бадзэуэгъуэ мазэм а Iуэху гуапэм къыхыхьащ Урысей МВД-м и «Бахъсэн» къудамэм дэлажьэ Жылагъуэ советым хэтхэр. Пекъу Светланэ ящIыгъуу, полицейхэм ныбжьыщIэхэр кинотеатрым яшащ, шэджагъуашхи къыхузэрагъэпэщащ.
Бахъсэн Азэмэт.
